Lejligheden ligger super godt og har alt hvad man skal bruge til 3 dage i Rom. Særlig tagterrassen er super. Lejligheden og fælles arealerne var fine og rene - dog mindre end hvad det ligner på billederne. Elevatoren er ekstrem lille, men kan sagtens bruges til en enkelt person og en kuffert (og man ikke lider af klaustrofobi).
Vi havde dog en dårlig oplevelse med værten. Jeg havde mit spædbarn på 7 uger med - som ikke var registeret i Airbnb-bookingen (hvilket var min fejl). Men vi blev mødt med meget fjendtlighed fra værten og følte os på ingen måde velkommen og nærmest smidt på gaden da vi ankom kl. 23 om aften. Hun påstod nærmest at vi havde gjort det for at snyde. Da vi skulle afsted igen begyndte hun igen at skrive beskeder med ubehagelig tone til mig omkring babyen, fx at vi havde brugt mere energi pga. en baby (på 7 uger…)…
Derudover er det virkelig svært at kommunikere med værten. Hun svarer med det samme, men det er virkelig svært at gennemskue hvad hun mener… måske er det oversættelsen i appen..
Alt i alt en virkelig god lejlighed, men en ikke særlig rar vært, da der opstod en misforståelse.